Nokia 5

Nokia 5 on suomalaisen HMD Globalin helmikuussa 2017 julkaisema älypuhelin, joka perustuu Android-käyttöjärjestelmälle. Nokia 5 on edullisin sormenjälkitunnistimella varustettu HMD Globalin keväällä 2017 esittelemä Android-älypuhelin. Puhelimen suositushinta on 199 euroa.

Ominaisuudet 
Puhelimessa on 5,2 tuuman LCD-kosketusnäyttö Gorilla Glass 3 -lasilla. Käyttöjärjestelmänä toimii Android 7.1.1 Nougat. Puhelimessa on kaksi kameraa: 13 megapikselin f/2.0-valovoimainen takakamera kaksois-LED-salamalla ja 8 megapikselin etukamera. Puhelimessa on kaksi SIM-korttipaikkaa.

Lähteet 

5
5
Android-pohjaiset laitteet
Vuoden 2017 matkapuhelimet
Kosketusnäytölliset älypuhelimet